7.A Dejepis (1hod)

**Milí žiaci.**

Ja viem, že sa už všetci tešíte na prázdniny, ale čakajú vás ešte posledné témy z učiva dejepisu

Vaša téma: **Reformátor na tróne** (učivo dejepisu **str. 93 až 95**) – **prečítať**

Pripravila som vám prezentáciu na túto tému.

**Spracujte si poznámky do zošita.**

Zároveň vám zasielam test na tému: **Osvietenstvo.**

Test je zameraný **na upevnenie učiva o Márií Terézii a Jozef II.**

Poznámky a vypracovaný test mi zašlite na moju známu email adresu **do 05.06.2020**

Verím, že to zvládnente.

Ostávam s pozdravom

Vaša učiteľka Monika

Reformátor na tróne

Bol od roku 1764 kráľom cisárom Svätej rímskej ríše nemeckého národa, bol aj spoluvládcom Márie Terézie v Habsburskej monarchií. Po smrti Márie Terézie (1780) sa stal kráľom Habsburskej monarchie, teda rakúskym arcivojvodom, uhorským a českým kráľom.

Bol najstarší syn Márie Terézie a Františka I. Lotrinského.

Za českého a uhorského kráľa sa nedal formálne korunovať ako jeho predchodcovia, aby nebol viazaný pri centralizácii monarchie (prenesenie moci do Viedne).

Chcel vytvoriť centralizovanú krajinu s centrom vo Viedni čím si znepriatelil uhorskúšľachtu a tá ho nazývala klobúkový kráľ. Šľachta a cirkev odmietali jeho reformy.

Reformy:



* **Zrušenie nevoľníctva**- (1781-rakúskačasť/1785- uhorská časť) zrušenie nevoľníctva- nahradené miernejším - poddanstvom *občania sa mohli slobodne sťahovať
rodičia mohli dávať deti do škôl bez súhlasu zemepána
slobodné uzatváranie manželstiev*
**Toto všetko vyvolalo v štáte vlnu sťahovania, nárast vzdelanosti, podnikateľskú činnosť**
* **Cirkevné reformy-**
*zrušil rehole- žobravé (pre spoločnosť bez prínosu)
zrušil niektoré cirkevné sviatky*
**chcel cirkev zapojiť do činností v štáte**
* **Tolerančný patent- 1781-**povolenie nekatolíckych vierovyznaní v monarchií ([luteránske](https://sk.wikipedia.org/wiki/Luteranizmus_%28n%C3%A1bo%C5%BEenstvo%29), [kalvínske](https://sk.wikipedia.org/wiki/Kalvinizmus) a [ortodoxné kresťanstvo](https://sk.wikipedia.org/wiki/Pravosl%C3%A1vna_cirkev).)

*veriaci slobodne hlásiť k svojmu vierovyznaniu
mali povolené stavať si kostoly, ktoré však nesmeli mať veže.
protestanti mohli vďaka tolerančnému patentu zastávať verejné úrady a funkcie, mohli vlastniť majetok a aj získať meštianske právo*

* **Reforma jazyka**- úradným jazykom sa mala stať nemčina
* **Snaha zaviesť rovnú daň**- v Uhorsku sa to nepodarilo
* **Zrušenie trestu smrti**
* **Školská dochádzka aj pre najchudobnejších**
* **Rovnosť obyvateľov pred zákonom**
* **Odstránenie cenzúry**- politicky kontrolovaná tlač
* **Zrušenie žúp a vytvorenie dištriktov**
* **Očíslovanie domov**
* **Reforma zdravotníctva**- založenie škôl pre nepočujúcich

**Tlak šľachty pred jeho smrťou ho dohnal k odvolaniu väčšiny reforiem.**

*Nápis na jeho náhrobku: „Tu odpočíva Jozef II., ktorý vo všetkom, čo robil, zlyhal.“*

[https://sk.wikipedia.org/wiki/Jozef\_II.\_(Sv%C3%A4t%C3%A1\_r%C3%ADmska\_r%C3%AD%C5%A1a)#/media/S%C3%BAbor:Joseph\_II(002).jpg](https://sk.wikipedia.org/wiki/Jozef_II._%28Sv%C3%A4t%C3%A1_r%C3%ADmska_r%C3%AD%C5%A1a%29#/media/S%C3%BAbor:Joseph_II(002).jpg)

***Osvietenstvo***

**Otázka č.1:** Otec Márie Terézie bol:

1. Karol Veľký
2. Karol VI.
3. Karol V.
4. Leopold II.

**Otázka č.2:** Ktorá z reforiem nepochádzala od Márie Terézie?

1. reforma školstva
2. hospodárska reforma-tereziánsky urbár
3. Tolerančný patent

**Otázka č.3:** Koľko typov škôl zavádza reforma školstva /18st./

1. Dve
2. Tri
3. Jeden
4. Štyri

**Otázka č.4:** V reformách Márie Terézie pokračoval jej syn:

1. Karol II.
2. Karol VI.
3. Jozef VI.
4. Jozef II.

**Otázka č.5:** Tolerančný patent:

1. nábožensky zrovnoprávnil obyvateľov
2. finančne zrovnoprávnil obyvateľov
3. zaviedol povinnú školskú dochádzku
4. zrušil nevoľníctvo